2019 нчы елда эшләгән эшләр, алда торган планнар, бурычлар

Ел саен халык белән очрашып еллык эшләргә нәтиҗә ясыйбыз. Быел да сезнең белэн еллык эшләргә нәтиҗә ясарга, алда торган эшләр турында сойләшеп алырга җыелдык. Яңа ел башыннан Президентыбыз узенен юлламасында бала алып кайтучы гаиләләргә ана капиталы 1 балага 466 617 , 2-балага 616617 , 3 нче балага 450000 сум, аз керемле гаиләләргә 7 яшькә кадәр 5 мен сум остәмә керемнәр билгеләп үтте. Бу өстәмәләр демографиядә чагылыш тапмый калмастыр. Безнең жирлеккә килгәндә 2019 елда жирлектә 2 бала туган, 7 кешене соңгы юлга озаттык, 6 кеше кайткан ягъни пропискага кергән, 5 кеше киткән. Ятмас-Дусай авыл җирлеге биләмәсендә 4 авылда 212 хуҗалыкта 459 кеше яши. Ятмас Дусайда 112 хуҗалыкта 290 кеше, Шепшеңәр авылында 63 хуҗалыкта 132 кеше, Беренче Май авылында 20 хуҗалыкта 24 кеше, Ямбулат-Пустошь авылында 26 хуҗалыкта 13 кеше яши. Эш яшендә 226, пенсионерлар 131, 7 яшькә кадәрле балалар – 20, 17 яшькә кадәр 71 бала исәпләнә.

Авыл җирлеге Советы эшләрен Россия Федерациясе һәм Татарстан Республикасы законнары, авыл җирлеге Уставына нигезләнеп алып барабыз.Җирлек Советында 2019 елда 16 утырышта 30 карар кабул ителде, 38 постановление, 23 распоряжение чыгарылды. Барлыгы халыкка 260 белешмә бирелде.

Ятмас Дусай башлангыч мәктәбендә 15 бала белем ала. Шепшеңәр башлангыч мәктәбе, авылга асфальт юл һәм автобус килгәч, ябылып Ятмас Дусай мәктәбенә кушылды.Нырты урта мәктәбенә укучыларны автобус йортә.

Ятмас Дусай балалар бакчасында 2019 елда 4 бала тәрбияләнә. Икенче уку елына 1 класска 2 бала керә.

Алдагы елларда жыелышларда спорт мәйданчыгы сорап мөрәжәгать булган иде.Икенче 2021 елга аерым спорт мәйданчыгы балдыру планда каралды.Хәзерге вакытта программа нигезендә спорт мәйданчыгы һәм ял иту парклары гранты белән проект-смета документары әзерләп , экспертиза эшләту өстендә эш алып бардык. Алга таба Алла бирса Ятмас Дусайда хоккей коробкасы белән спорт инвентарьләр, Шепшеңәргә ял иту спорт мәйданчыгы булдыру куз алдында тотыла. Жир кишәрлекләрен рәсмиләштерү өстендә эшлибез.

Ятмас Дусайда мәдәният йорты, китапхәнә матур гына эшләп киләләр.

Мәдәният йортында өлкәннәр, балалар катнашында бию тугәрәкәре, оста куллар, ак калфак оешмасы, драма тугәрәкләре эшләп килә. Район күләмендә оештырылган конкурсларда, фестивальләрдә катнашып призлы урыннарга лаек булалар. Спортка аерым әһәмият бирелә. Балалар һәм өлкәннәр катнашында чана шуу, скандинавча йөрүгә чыгалар. Ел саен Гәрәй – батыр призына көрәш бәйгеләре, Фахретдинов Захретдин, Илфир Гатауллин призына җыр бәйгесе үткәрелә.ТАССРның 100 еллыгы, районыбызның 90 еллыгы, Бөек Жиңүнең 75 еллыгына чаралар үткәрү культура учреждениеләренең эш планнарына кертелгән.Ел саен клубларда жыелып өлкәннәр көнен, Жинү бәйрәмнәрен чәй өстәле артында, концерт программалары белән алып барабыз. Хадиев Даниль, Шакирова Лилия һәм үзебездән күчтәнәч пакетлар өләшенә.

Ятмас Дусай авылы китапхәнәсе мәктәп укучылары , балалар бакчасы белән тыгыз элемтәдә эшли. Атна саен пәнҗешәмбе көнне Шепшеңәр авылына күчмә китапхәнә белән менеп халык белән аралашып тора.Мәдәният йортында үткән барлык чараларда актив катнаша.Китапханәче балалар белән экскурсияләрдә була.Яңа кайткан китаплар белән таныштырып бара.Язучыларның туган көннәрен билгеләп үтә.

Җирлектә дүрт авылга хезмәт күрсәтүче ФАП эшли. Тиешле профилактик чаралар оештыра.Нырты участок больницасында көндезге бүлектә ятып дәвалану мөмкинчелеге бар. Участок терапевты Олег Семенович авыруларны дәвалап, ярдәм күрсәтү буенча эш алып бара.

Авылда почта булекчәсендә почта мөдире белән хат ташучы халыкка пенсияләр, газета- журналларны вакытында өләшәләр, коммуналь түләүләр, налоглар алына.

Ятмас Дусай һәм Шепшеңәр авылларында шәхси эшмәкәр Гатауллин Юлдаш кибетләре эшләп килә. Кибетсез ике авылга райпонын автолавкасы кирәк-ярак продукция белэн тәэмин итеп тора.

Ятмас Дусай һәм Шепшеңәр авылларында мэчетләребездә азан тавышлары көндә ишетелеп тора. Гает намазларына мәчетләрдә 100 гә якын кеше җыела. Ятмас Дусайда авылы мәчетендә дини укулар оештырылды. Ятмас Дусай авылы мәчетенә косметик ремонт таләп ителә.

Зиратлар ел саен авыл халкы һәм спонсорлар ярдәме белән чистартылып, төзекләндерелеп торыла. Аллага шөкер зиратларыбыз чиста , каралган. Рәхмәт халыкка. Бар авылларнын да зиратлары төзек, һәрдаим үз көчләре белән чистартып, янартып торалар.

Жирлектә 3 фермер, 2 шәхси эшмәкәр, 5 үзмәшгүллек буенча теркәлеп эшлиләр.

Авылларда хуҗалыкларда 164 баш мөгезле эре терлек, 53 баш савым сыер исәпләнә. Узган ел белән чагыштырганда сыерлар саны 10 га арткан.Сарык малы 465, кәҗә 33, атлар 5 баш, кош-корт 1153, умарталар саны 113. Безнең территориядә лейкозлы сыерлар саны кубрәк иде. Лейкозлы сыерлар 5 хужалыкта калып бара. Шепшеңәрдэ чистартылып бетте инде. Сөтне хуҗалыклардан Галиев Айдар жыя, декабрь аена 20 сумнан расчет ясалган Узган ел 19 сумнан иде.

Татарстан Республикасы янгынга каршы хезмәтенең 11 кешедән торган Саба отряды Ятмас Дусай аерым посты эшләп килә. Хезмәткәрләре барлык хужалыкларга да рейдлар үткәреп , янгын куркынычсызлыгы таләпләре буенча инструктажлар үткәреп торалар. Күп балалы, ялгыз яшәүче гаиләләргә комиссия белән тикшерүләр алып барыла.

3 авылда ялгыз яшәүче өлкән яшьтәгеләргә социаль хезмәткәрләр билгеләнгән.Аларның эшләрен контрольдә тотабыз.

Жирлектә булган 2 су башнясын, урам утларының төзеклеген контрольләп, электр чыгымнарын каплап барабыз.

2019 елда дәүләт программасы аша җирлектә 39 светодиодный утлар куйдырдык. Ятмас Дусайда 27, Шепшеңәрдә 12 лампа куйдыра алдык. Әле Беренче Май һәм Ямбулат-Пустошь авылларына утлар буенча эш алып барасы бар. Шулай ук авыл җирлеге бүлмәсенә каралган ремонт буенча , мәдәният йортын өлешчә ремонтлап куя алдык. Үзебезнең Авыл Советы булмәсе дә ремонтланды.

Ел дәвамында жирлектә чистарту, төзекләндерү эшләре башкарыла. Чисталык икеайлыгы чорында һәрбер хуҗалык , учреждение хезмәткәрләре белән актив эш алып барабыз.Юл кырыйларын чүпләрдән чистарту, баганалар буяу, чишмәләр чистарту бюджет эшчеләре тарафыннан башкарыла. Авылда чуп җыйнау оешкан төстә башкарыла. Булган чупләрне Эко СИТИ оешмасы 2 атнага бер килеп жыя.

2019 елда узара салым акчасы халыктан 112000 сум жыйналып , хөкүмәт тарафыннан 448000 өстәмә акча керде.Шепшеңәр авылында 112000 сумлык юл ремонты,30000 сум зиратка киртәгә материаллар алынды. Ятмас Дусай авылына 160000 сумлык юл ремонты,100000 сум чишмә ремонтына, пожар гидрантына 64000 сум. Беренче Май һәм Ямбулат-Пустошь авылларына юл ремонты очен тотылды.

Ноябрь аенда халык белэн авыл жыеннарында быелгы узара салым буенча сөйләшүләр үткәрдек.Авыл кешесе белэн сөйләшеп, үзара салымны һәр авылга үз эшләрен башкаруга юнәлдердек.Ятмас Дусай 500 сум күләмендә (льготалар шул узган елдагыча кала) Авыр булмаса 100 сумын Даниль Мунипович күтәрәм диде. Монда инде без ФАПка керә торган юлга торба салдырырга, тротуар ясарга, Узәк урамда югары очта күперне ремонтлау, түбән очка пожар гидранты һәм яңадан житкәнчә түбән очтан юл ремонты өчен тотарбыз дип киңәштек. Шепшеңәр авылында халык су башнясы яңартуны сорады.Монын өчен алар 800 сум салым жыярга ( анын шулай ук 300 сумын Даниль Мунипович каплаячак).Монда инде льготалар ясамаска сөйләштек. Беренче Май һәм Ямбулат-Пустошь авылларында үз акчаларына өлешчә юл ремонтына каралачак.

Быел әле безнең ике авыл арасында плотина Тимерхан абый тырышлыгы белән ремонтка каралган. Көздән плотинаның суын ачып калдырдык.Быел агачлардан чистарту эшен башлыйбыз дип тора.

Менә шундый эшләр көтә безне.Алла бирса, барыбызга да исән-сау булып,

еллар тыныч- имин булып бу эшләрне бердәм башкарып чыгарга язсын . Барыгызга да сәләмәтлек, эшләрегездә унышлар, хәвеф хәтәрләрсез яшәргә язсын.